РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19
от заседанието на Комисия ”Международна дейност” на ВСС,
проведено на 29.05.2013 г.

Днес, 29.05.2013 г. (сряда) от 13.00 часа, в зала 312 на Висшия съдебен съвет, ул. „Екзарх Йосиф” № 12, ет. 3, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    		Магдалена Лазарова - отсъства
				 	Мария Кузманова - отсъства
                			Милка Итова 
				Михаил Кожарев 

На заседанието присъства експертния сътрудник към комисията: Христина Тодорова – директор на дирекция „Международна дейност” 

1. ОТНОСНО: Писмо от Националния институт на правосъдието относно кандидатстването за дългосрочни стажове по Обменна програма 2013 г. на Европейската мрежа за съдебно обучение. 

КОМИСИЯ „МЕЖДУНАРОДНА ДЕЙНОСТ”
Р Е Ш И:  

1.1. Приема за сведение писмото от Националния институт на правосъдието относно кандидатстването за дългосрочни стажове по Обменна програма 2013 г. на Европейската мрежа за съдебно обучение, предвид решението на Комисия „Бюджет и финанси” от 29.05.2013 г. 
1.2. Възлага на дирекция „Международна дейност” да изпрати отговор на Националния институт по правосъдието, че съобразно решението на Комисия „Бюджет и финанси”, Висшият съдебен съвет няма възможност да поеме разноските на други магистрати, освен одобрения Калин Баталски, чиито разходи са за сметка на Европейската мрежа.

2. ОТНОСНО: Писмо от Стоил Пашкунов – зам. директор на Националния институт на правосъдието, по повод организиране на среща във ВСС с група европейски магистграти по Обменна програма 2013 г. на Европейската мрежа за съдебно обучение.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

2.1. В срещата с магистрати от Холандия, Италия, Германия, Белгия, Полша, Испания, Англия и Румъния по Обменна програма 2013 г. на 10 май 2013 г. да участват членове на Висшия съдебен съвет и експерти от дирекция „Международна дейност”.
2.2. Възлага на дирекция „Международна дейност” да уведоми членовете на ВСС за датата на срещата и възможността да участват, като информацията се сложи на таблото за запознаване.

3. ОТНОСНО: Информация от Богдана Желявска – председател на Българската съдебна асоциация във връзка със спечелен проект по Оперативна програма „Човешки ресурси”.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

3.1. Приема за сведение информацията от Богдана Желявска – председател на Българската съдебна асоциация във връзка със спечелен проект по Оперативна програма „Човешки ресурси”.
3.2. Информацията да се впише в регистъра на международните проекти.
4. ОТНОСНО: План-сметка за разходите по организирането на Общото събрание на Европейската мрежа на съдебните съвети, 5-7 юни 2013 г., гр. София и писмо от Моник Ван дер Гос – директор на постоянния офис на ЕМСС.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

4.1. Приема за сведение план-сметката за разходите по организирането на Общото събрание на Европейската мрежа на съдебните съвети, 5-7 юни 2013 г., гр. София и писмото от Моник Ван дер Гос – директор на постоянния офис на ЕМСС.

5. ОТНОСНО: Одобряване на окончателните доклади на трите проектни екипа на Европейската мрежа на съдебните съвети 2012 – 2013 г.

Комисия “Международна дейност” предлага на Висшия съдебен съвет да вземе следното решение:
                                								ПРОЕКТ:
ВИСШИЯТ СЪДЕБЕН СЪВЕТ
Р  Е  Ш  И :

5.1.  ПРИЕМА ЗА СВЕДЕНИЕ заключителните доклади от Елга Цонева - председател на Административен съд - гр. Русе, Недко Симов - заместник-окръжен прокурор на Окръжна прокуратура гр. Смолян и Христина Тодорова - директор дирекция „Международна дейност”, Администрация на ВСС, относно участието им в проектни екипи на Европейската мрежа на съдебните съвети, съответно „Съдебни стандарти III”, „Съдебна реформа” и „Подбор на насоките, препоръките и стандартите на ЕМСС";
5.2. Заключителните доклади да се публикуват на българската и английската версия на Интернет страницата на Висш съдебен съвет, Раздел „Международно сътрудничество”, „Европейска мрежа на съдебните съвети”, „Проекти на Европейската мрежа на съдебните съвети 2012 - 2013”, след обсъждането им и приемането им от Общото събрание на Европейската мрежа на съдебните съвети, 5-7 юни 2013 г, София.

т.  Р А З Н И

	6. ОТНОСНО: Писмо от Изпълнителна агенция „Одит на средствата от Европейския съюз” към Министерство на финансите във връзка с извършване на проверка по проект „Компетентни и мотивирани магистрати и съдебни служители”, финансиран по Оперативна програма „Административен капацитет”.

КОМИСИЯ „МЕЖДУНАРОДНА ДЕЙНОСТ”
Р Е Ш И:  
	
	6.1. Приема за сведение писмото от Изпълнителна агенция „Одит на средствата от Европейския съюз” към Министерство на финансите във връзка с извършване на проверка по проект „Компетентни и мотивирани магистрати и съдебни служители”, финансиран по Оперативна програма „Административен капацитет”.
6.2. Предвид съвпадането на периода на одита /4-7 юни 2013 г./ с провеждане на Годишното събрание на съдебните съвети, с което са ангажирани членовете на комисия „Международна дейност” и експертите от дирекция „Международна дейност”, указва на Главния секретар на ВСС да организира служител от АВСС, който да окаже съдействие на проверяващия екип.

	7. ОТНОСНО: Покана от г-н Микеле Виети, зам. председател на италианския Върховен съвет на магистратурата на Италия за участие на членове на ВСС в церемонията по подписване на двустранно споразумение за сътрудничество между Висшия съдебен съвет на Република България и Висшия  съвет на магистратурата на Италия.

КОМИСИЯ „МЕЖДУНАРОДНА ДЕЙНОСТ”
Р Е Ш И:  
	
7.1. Приема поканата от г-н Микеле Виети, зам. председател на италианския Върховен съвет на магистратурата на Италия за участие на членове на ВСС в церемонията по подписване на двустранно споразумение за сътрудничество между Висшия съдебен съвет на Република България и Висшия съвет на магистратурата на Италия, която да се проведе през м. октомври 2013 г.
	7.2. Отлага определянето на представители на ВСС, които да вземат участие в церемонията.

	8. ОТНОСНО: Покана от Никифор Корочи – президент на Висшия съвет на магистратурата на Република Молдова за посещение в Молдова на трима членове на Висшия съдебен съвет за подписване на Споразумение за сътрудничество между Висшия съдебен съвет на Република България и Висшия съвет на магистратурата на Република Молдова.

КОМИСИЯ „МЕЖДУНАРОДНА ДЕЙНОСТ”
Р Е Ш И:  

	8.1. Приема поканата от Никифор Корочи – президент на Висшия съвет на магистратурата на Република Молдова за посещение в Молдова на трима членове на Висшия съдебен съвет за подписване на Споразумение за сътрудничество между Висшия съдебен съвет на Република България и Висшия съвет на магистратурата на Република Молдова, която ще се проведе през за м. септември 2013 г.
	8.2. Отлага определянето на представители на ВСС за участие в посещение на Република Молдова.

	9. ОТНОСНО: Командироване на Павлина Стефанова Панова - заместник председател на Върховния касационен съд и национален представител на Република България в Съвместния надзорен орган на Евроджъст, за участие в пленарна сесия на Органа, която ще се проведе на 21 и 22 юни 2013 г., в гр. Хага, Холандия.

КОМИСИЯ „МЕЖДУНАРОДНА ДЕЙНОСТ”
Р Е Ш И:

9.1. Предлага на Висшия съдебен съвет да командирова за участие в пленарна сесия на Съвместния надзорен орган на Евроджъст, за периода 20-23 юни 2013 г. в гр. Хага, Холандия, Павлина Стефанова Панова - заместник - председател на Върховния касационен съд.
9.2. Пътните разходи и разходите за нощувки са за сметка на Евроджъст, като пътуването ще се осъществи със самолет.
9.3. Разходите за дневни и медицинска застраховка са за сметка на Висшия съдебен съвет.
9.4. Изпраща преписката на комисии „Бюджет и финанси” на ВСС за сведение и по компетентност.
9.5. Точката да се включи в дневния ред за заседанието на Висшия съдебен съвет на 13 юни 2013 г.

ПРЕДСЕДАТЕЛ 
НА КОМИСИЯТА:
					     	 СОНЯ НАЙДЕНОВА

Експертен сътрудник:
Директор на дирекция
„Международна дейност”
Хр. Тодорова

Технически сътрудник:
М. Георгиева